Dala_FM news - March 20, 2021 - 7 and 9pm

﻿
Evaluation Only. Created with Aspose.Words. Copyright 2003-2022 Aspose Pty Ltd.
7 AND 9PM NEWS 20TH MARCH 2021
HEADLINE
· JALUP GOVERNOR MA KERICHO OTHO.
· JO TZ OCHAKO NENO RINGRE JATENDGI JOHN POMBE MAGUFULI.
· CHIKE KEDO GI CORONA IDHI RID E NYAMBURKO MATING’O JOWUOTH.
· JI 2 OTHO EMASIRA MAR NDEGE MANE OGORE PINY MARSABIT
· OBADHO MAR WUOTH OKET FRANCE KOD POLAND
THO MAR DG KERICHO
JATEND PINY OWACHO MOLUOR UHURU KENYATTA OTELO NE JODITO MAPACHOKA E CHUALO OTE MAG LIT KOD KUYO KALUWORE GI THO MAR JALUP GOVERNOR MA KERICHO COUNTY SUSAN KIKWAI.
JATEND PINY OWACHO OYANGO MOSENINDO KIKWAI KAKA MAMA MANE OTEGNO ETIJE PINY OWACHO KENDO NE OKETO MBELE DUACH OGANDA.
MIKAI KIKWAI NE OTHO EOD THIETH MORO EBOMA MA KERICHO OKINYI MAKAWUONO BANG’ YUARE GI TUO MAR CORONA KUOM JUMBE 2.
NE OBEDO JALUP GOVERNOR MA KERICHO CHAKORE HIGA 2013.
MOTELO NE MANO NE OTIYO EMIGEPE MOPOGORE MAG PINY OWACHO KOD MAG JI GIEGI.
GOVENOR MA KERICHO PAUL CHEPKWONY NE OYANGO THO MAR JALUPNE.
YUORO MAR MAGUFULI (FAREWELL)
OGANDA JO TANZANIA MICHE GIMICHE MEDO YUORO E ALAP TUKE MA UHURU STADIUM EBOMA MA DAR-ES-SALAM E NENO RINGRE MANE EN JATEND PINYNO MOSENONDO JOHN POMBE MAGUFULI.
MOTELO, RINGRE MAGUFULI NE OTIMNE ALAM MAKENDE KAPOK OYAW THUOLO NE JOPINY KOD JOTELO MONDO ONENE.
JOPINY NE OMEDO PARO MOSENINDO MAGUFULI.
EPACHOKA, JATEND PINY OWACHO MOLUOR UHURU KENYATTA NE OTEN GI JODITO MOPOGORE MAG PINY OWACHO EDHI GOYO MOS E MBETRE MAR PINY TZ EPACHOKA.
JATEND PINY OWACHO NE ORUAK EMBETRENO MAN NAIROBI GI JAMBETRE MAR TZ EPACHOKA JOHN STEPHEN SIMBACHAWENE.
JATEND PINY OWACHO NE OLOSO KAMAE GI JAMBETRENO.
NE OSINGO MEDO NENO NI KENYA OTIYO KANYAKLA GI PINY TZ MANA KAKA CHON KA MIGOSI MAGUFULI NE NGIMA.
ODIOCHIENG IKO MAR JATEND PINY TZ JOHN POMBE MAGUFLI OCHOR NYAKA TICH 5 JUMA MANYIEN TARIK 26 DWENI MAOK TICH 4 TARIK 25 KAKA NE OSELAND MOTELO.
CHIKE MAG MATATU 
CHIKE MAG KEDO GI TUO MAR CORONA KODEK CHAK RID NE NYAMBURKO MATING’O JOWUOTH.
JALOSO ELO PINY OWACHO CYRUS OGUNA OLERO NI THOTH NYAMBURKO MATING’O JOWUOTH SANI OK LURE CI CHIKE KEDO GI CORONA.
OGUNA OLERO NI THOTH MATATU TING’O JOWUOTH MATHOTH MOPOGORE GI KWAN MANE OSEKETI GI MIGAWO MAR THIETH.
BENDE OLERO NI MOKO KUOM NYAMBURKO MATING’O JOWUOTH SANI OK KET KATA SANITIZER KOD KUONDE LOGO KAACHIEL GIREM NENO NI JOWUOTH ORUAKO MASK.
OLERO NI CHIKE KEDO GI CORONA IDHI MED RIDI E NYAMBURKO MATING’O JOWUOTH.
OLOSO GI JOFWAMBO EBOMA MA MOMBASA KAMA OLERO NI CHIKEGO IDHI RID NYAKA E GACH RERU.
MIGOSI OGUNA KUMACHIELO OKUAYO JOPINY OTAMRE IDHO NYAMBURKO MAOK OKETO GIGO MADUARORE EKEDO GI TUO MAR CORONA KAKA YOR RESO NGIMAGI.
LUAR MAR NDEGE(PLANE CRUSH)
JARIEMB NDEGE KOD JARIEMBO WADGI MAKONYE OTHO EMASIRA MAR NDEGE E GOT MA KOFIA MBAYA, MARSABIT COUNTY.
JATEND OBILA E MARSABIT COUNTY SAMUEL MUTINGA OLERO NI NDEGENO NE OWUOK E ALAP NDEKE MA WILSON EBOMA MA NAIROBI KINDE MA MASIRA MAKAMANO NE OJUKE E COUNTY MA MARSABIT.
NONRO MA AWIYE LERO NI NDEGENO NE OBEDO KOD CHOCHNI E ENGINE KA JONENO LERO NI NE OKUONGO OBAGNI ELWASI KAPOK OLWAR PINY.
KUO MAR YEDHE ASBESTOS 
KAMITI MAR AGUCH OMENDA MOYIEDHI EOD BURA KATA, THE SPECIAL FUNDS AND ACCOUNTS COMMITTEE ONYISO JO KISUMU MANE OKWALO GIGE GERO WI OT KATA ASBESTOS MANE ONEGO OGER GODO UDI MABECHGI YOT EKAR DAK MA MAKASEMBO MONDO ODUOK GIK MAKAMAGO. 
JAKOM KAMITINO MIGOSI MURUNGI KATHURI MANE OLIMO KAR DAK MA MAKASEMBO E KISUMU DHOGE NE OMOKO BANG’ YUDO KA JOGO MANE OPANGO UDI KONO NE OKWALO ASBESTOS MAKAMAGO.
OLERO NI GIK MAKAMAGO OK BER GI NGIMA DHANO KENDO BER KA IWITOGI KALUWORE GI CHIKE MAG DUOL MARITO ALUORA, NEMA.
ONYISO TEND KISUMU COUNTY ONE NI OPEDHO JOGO MANE OKWALO ASPESTOSGO KENDO ODUOKGI.
JATA TIJE E AGULU MAR LAPFUND MADHI GERO UDI MAKAMAGO MIGOSI DAVID KOROS OSINGO NENO NI ASBESTOS MAKAMGO OK OBEDO ELWET JOPINY.
OPUOYO KAMITINO MAR OD BURA KUOM TIYO KODGI KANYAKLA ENENO NI PESA OK OLAL ECHIENRONO. KOROS OLERO NI UDI GANA 2 ICHANO CHAK GER MACHIEGNI EKAR DAKNO MA MAKASEMBO.
KUPPET 
RIWRUOK JOPUONJ MAR KUPPET BADE MA HB COUNTY ORWAKO DWACH DUOL MANDIKO JOPUONJ ETICH, TSC, MAR TIMO LOKRUOK NE JOPUONJ MADONGO MAG SKUNDE SECONDAY MAG DAY KAKA YOR LURUOK GI CHIK CHUECH KATA GENDER BALANCE.
TSC CHANO KAWO ONDAMONO NE SKUNDE SECONDAR MAG DAY KAKA YOR NENO NI KA JAPUONJ MADUONG’ EN MIYO TO JALUPNE BEDO DICHUO KENDO KA JAPUONJ MADUONG’ EN DICHUO TO JALUPNE BEDO MIYO.
JAGORO MAR KUPPET E HB MIGOSI STEPHENE YOGO OLERO NI PARONO BER KA KATA KAMANO OKUAYO MONDO JOPUONJ MAKAMAGO OWE OTI MANA EGWENGE MAGIWUOKE.
MIGOSI YOGO OLERO BENDE NI KUPPET NIE TWAK GI TSC ENENO NI JOPUONJ OMI OMENDA MABALANG’ MANYALO KONYO BERO NGIMAGI.
OKWAYO JOPUONJ OKAW CHANJO MAR CORONA KA OKUAYO MONDO PINY OWACHO OKET CHANJONO MAOK OCHUNO NE JOPUONJ.
JIW MAR JOPUONJRE
JOPUONJRE OJIW OBED MACHIEHNI GI BOOK SANI MA OLOR SKUNDE.
JALAR KOM WARD MA KABONDO WEST E HB COUNTY MIGOSI NELSON OMOLLO OLERO NI BEDO NI OLOR SKUNDE OK NYIS NI JOPUONJRE OJUANG’ WECHE SOMO.
ONYISOGI NI SOMO KENDE EMANYALO BIRO LOKO NGIMAGI MAKINY.
ONYISO JOPUONJRE KIK WUOTH AWUOTHA NIMAR MANO KIDEK INYO NGIMAGI SANI MA IKEDO GI TUO MAR CORONA.
MIGOSI OMOLLO KUMACHIELO OKUAYO HAWI MABER NE JOPUONJRE MADHI TIMO PENJ KA OJIWOGI GIKET KINDE EPENJ MAGGI.
JONYUOL BENDE OJIWO OKET JOPUONJRE MADHI TIMO PENJ MACHIEGNI KAKA YOR JIWOGI.

Created with an evaluation copy of Aspose.Words. To discover the full versions of our APIs please visit: https://products.aspose.com/words/